I andre henseender var Christians handelspolitik mere fremadrettet. Netop i anden halvdel af 1400-tallet fik [[Nederlandene]], [[England]] og [[Skotland]] en stadig voksende betydning for og rolle i Europas handel. Baggrunden var de store opdagelser. Nederlandene udviklede deres skibsbyggeri. Byerne voksede og dermed behovet for fødevarer: korn, kød og fisk samt træ til byggeri af skibe og huse. Dermed åbnedes nye handelsmuligheder. Endnu var [[Hanseforbundet]] med [[Lübeck]] i spidsen dominerende, men Nederlandene, England og Skotland var på vej frem. Det skulle derfor blive at stor betydning for [[hertugdømmet Slesvig]], at Christian i [[1461]] tillod [[Amsterdam]] at handle direkte over [[Husum (Slesvig)|Husum]] og [[Flensborg]].{{sfn|Dahlerup|1989|p=335}}{{sfn|Poulsen|1988|p=332}} I [[1464]] fik Christian I desuden sluttet en forsvars- og handelstraktat med [[Burgund|det burgundiske rige]],{{sfn|Dahlerup|1989|p=224}} måske med henblik på støtte i kampen mod de svenske oprørere.{{sfn|Odd Johnsen|1947|p=129}}
Historie Biblioteks-_og_informationsvidenskab